Diari Oficial de la Generalitat Valenciana


Sumari del DOGV 5419, del 02-01-2007 (2006/15128)

RESOLUCIÓ de 19 de desembre de 2006, de la DireccióGeneral d'Ensenyament, per la qual es convoquen les provesde caràcter específic d'accés a les ensenyances esportives aquè es referix l'orde de 23 de desembre del 2004 de la Conselleriade Cultura, Educació i Esport i es determina el calendarii el procediment per a l'admissió i la matriculació per acursar les ensenyances esportives de grau mitjà de futbol i defutbol sala i de grau superior de futbol en l'ifps número 2, dela localitat de cheste, durant l'any 2007.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5419

Data del DOGV
:   02-01-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2006/15337


Data del document
:   19-12-2006

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * Cheste
    * examen
    * accés a l'educació
    * ensenyament secundari
    * esport professional

La Llei Orgànica 2/2006, de 3 de maig, d'Educació, integra les
ensenyances esportives dins de l'oferta del sistema educatiu actual, els
dóna consideració d'ensenyances de règim especial i les regula en els
diferents articles del capítol VIII.
Segons la disposició transitòria onze de la LOE, el Reial Decret
1913/1997, de 19 de desembre del Ministeri d'Educació i Cultura,
d'acord amb el que preveuen l'article 3.4 de la Llei Orgànica 1/1990,
de 3 d'octubre, d'Ordenació General del Sistema Educatiu, i l'article
55.1 de la Llei 10/1990, de 15 d'octubre, de l'Esport, atorga la consideració
d'Ensenyances de Règim Especial, a les que conduïxen a l'obtenció
de títols de Tècnics Esportius, amb validesa acadèmica i professional
en tot el territori nacional, aprova les directrius generals dels
títols i les corresponents ensenyances mínimes.
Per mitjà del Reial Decret 320/2000, de 3 de març, s'establixen els
títols de Tècnic Esportiu i Tècnic Esportiu superior en les especialitats
de Futbol i Futbol Sala, s'aproven les corresponents ensenyances mínimes
i es regulen les proves i els requisits d'accés a estes ensenyances.
Per Orde de 23 de desembre del 2004, de la Conselleria de Cultura,
Educació i Esport (DOGV del 16 de febrer del 2005), es regula
amb caràcter experimental, la implantació de les ensenyances conduents
a l'obtenció dels títols oficials de Tècnic Esportiu i Tècnic Esportiu
Superior en les especialitats de Futbol i Futbol Sala, en l'IFPS
número 2, de la localitat de Cheste, en col·laboració amb la Federació
de Futbol de la Comunitat Valenciana.
En la mateixa Orde es disposa que en l'IFPS número 2, de la localitat
de Cheste, es realitzaran en col·laboració amb la Federació de Futbol
de la Comunitat Valenciana, les corresponents proves de caràcter
específic d'accés i que l'Orde ECD/2023/2002, de 30 de juliol (BOE
del 8 d'agost), per la qual s'establixen per a l'àmbit territorial de competència
del Ministeri d'Educació, Cultura i Esport, els currículums i
les proves i requisits d'accés, corresponents als títols de tècnic esportiu
i de tècnic esportiu superior, de les especialitats de futbol i futbol
sala, s'aplicarà de forma supletòria en la nostra Comunitat.
D'acord amb el que disposa l'Orde de 23 de desembre del 2004,
de la Conselleria de Cultura, Educació i Esport, esta Direcció General
resol:
Primer
Establir les bases de la convocatòria, corresponent a l'any 2007, de
les proves de caràcter específic, per a l'accés al primer nivell de grau
mitjà de les ensenyances esportives de Futbol i Futbol Sala, les quals
figuren en l'annex I de la present Resolució.
Segon
Aprovar el calendari i el procediment, que figura en l'annex II, per
a l'admissió de sol·licituds i matriculació per a cursar les mencionades
ensenyances esportives de grau mitjà de Futbol i de Futbol Sala, en
l'IFPS número 2, de la localitat de Cheste, durant l'any 2007
Tercer
Aprovar el calendari i el procediment, que figura en l'annex III,
per a l'admissió de sol·licituds i la matriculació per a cursar les ense-
nyances esportives de grau superior de Futbol, en l'IFPS número 2, de
la localitat de Cheste, durant l'any 2007
Contra la present resolució, que no esgota la via administrativa,
es podrà interposar recurs d'alçada davant del secretari autonòmic
d'Educació, en el termini d'un mes a comptar des de l'endemà de la
seua notificació, de conformitat amb el que disposen els articles 107,
114 i 115 de la Llei 30/1992, en la redacció donada per la Llei 4/1999
de Règim Jurídic de les Administracions Públiques i del Procediment
Administratiu Comú.
València, 19 de desembre de 2006.- El director general d'Ensenyament:
Josep Vicent Felip i Monlleó.
ANNEX I
BASES DE LA CONVOCATÒRIA
Les presents bases regiran la convocatòria de les proves de caràcter
específic, per a l'accés al primer nivell de grau mitjà de les ensenyances
esportives de Futbol i Futbol Sala corresponent a l'any 2007.
Base 1. Terminis d'inscripció i realització de les proves
1.1 Període d'inscripció: del 23 de gener al 6 de febrer de 2007,
ambdós inclosos.
1.2 Publicació de la llista provisional d'admesos: 12 de febrer de
2007 en els taulers d'informació de l'IFPS núm. 2 de Cheste, de la
Federació de Futbol de la Comunitat Valenciana i de les tres direccions
territorials de Cultura, Educació i Esport.
1.3 Termini de reclamació a llista provisional: del 13 al 15 de
febrer de 2007.
1.4 Publicació de llista definitiva d'admesos: 19 de febrer de 2007
en els taulers d'informació de l'IFPS núm. 2 de Cheste, de la Federació
de Futbol de la Comunitat Valenciana i de les tres direccions territorials
de Cultura, Educació i Esport.
1.5 Data d'inici de la prova: Dissabte 24 de febrer de 2007, a les
8:30 h
1.6 Lloc de realització de la prova: IFPS núm. 2 de Cheste.
L'equipament necessari, itineraris, temps de referència i orde de
participació: Ho determinarà el Tribunal i es publicarà per a coneixement
dels interessats, el dia 12 de febrer de 2007 en els taulers d'informació
de l'IFPS núm. 2 de Cheste, de la Federació de Futbol de la
Comunitat Valenciana i de les tres direccions territorials de Cultura,
Educació i Esport.
Per a la formalització de les sol·licituds d'inscripcions, s'entregarà
en l'IFPS núm. 2 (Complex Educatiu de Cheste. Carretera de Madrid
s/n. Cheste) el model corresponent que s'adjunta com a ANNEX I-A o
ANNEX I-B degudament omplit. S'acompanyarà amb una fotocòpia
compulsada del document nacional d'identitat, dos fotografies tipus
carnet i fotocòpia compulsada del requisit acadèmic indicat en la base
2 de la present Resolució, i el sol·licitant abonarà les taxes i els preus
públics establits en la legislació vigent.
Base 2. Requisits que han de reunir els candidats
Estar en possessió del títol de Graduat en Educació Secundària o
equivalent a efectes acadèmics, o haver superat la prova de maduresa
substitutiva per a les ensenyances de règim especial que conduïxen a
les titulacions oficials de Tècnic Esportiu i a les formacions esportives
de nivell I.
Base 3. Prova d'accés adaptada als que acrediten situació de
minusvalidesa
D'acord amb l'apartat onzé de l'Orde ECD/2023/2002, de 30 de
juliol, les persones discapacitades hauran d'adjuntar el corresponent
certificat del dictamen del reconeixement del grau de minusvalidesa
emés pels Centres de Valoració i Orientació de Discapacitats adscrits
a la Conselleria de Benestar Social, perquè el Tribunal designat valore
si eixe grau de minusvalidesa els permetrà cursar amb aprofitament
les ensenyances en les especialitats d'esports de Futbol i Futbol Sala.
El Tribunal adaptarà, si és procedent, les proves de caràcter específic
que hauran de superar els aspirants que es troben en estes condicions
i que en tot cas hauran de respectar els objectius fixats en la present
Resolució.
Base 4. Exempció
Estaran exempts de la realització de les proves de caràcter específic
les persones que reunisquen els requisits de titulació acadèmica
i estiguen, a més, qualificades com a esportistes d'alt nivell en la corresponent
especialitat esportiva (Futbol o Futbol Sala) per mitjà d'una
certificació individual expedida pel Consell Superior d'Esports així
com els que figuren en la relació d'esportistes d'elit de la Comunitat
Valenciana en la corresponent especialitat esportiva (Futbol o Futbol
Sala) que es publique en el DOGV, o estiguen en condicions de figurar
en la dita relació, amb la certificació prèvia de la Secretaria Autonòmica
d'Esport. La duració d'este benefici s'estendrà als cinc anys
següents al de la pèrdua de la condició d'esportista d'alt nivell, en els
termes establits per l'article 10.2 del Reial Decret 1913/1997, de 19 de
desembre (BOE de 23 de gener de 1998).
Base 5. Tribunal
5.1. Les proves de caràcter específic seran organitzades, controlades
i avaluades pel tribunal que serà nomenat pel director territorial de
Cultura, Educació i Esport de València.
5.2 Estarà compost per un president i per quatre vocals (avaluadors),
estos últims, seran preferentment membres de l'equip educatiu
que impartirà els mòduls d'ensenyança esportiva per a la qual es realitza
la prova específica. El president serà un inspector d'Educació i
actuarà de secretari el vocal de menor edat. A proposta del president,
podran incorporar-se al Tribunal els assessors que es consideren necessaris
en funció de les ensenyances a què desitja accedir i del nombre
de preinscrits.
5.3. La funció del president del tribunal serà garantir que el desenrotllament
de les proves d'accés es realitze conforme al que establix el
present annex.
5.4. El secretari tindrà com a funció alçar l'acta del desenvolupament
de les proves, certificant que este s'até al que establix el present
annex. També realitzarà les funcions del president, en la seua absència.
5.5. La realització de les proves pels aspirants la valoraran els
vocals (avaluadors) del Tribunal, de forma privada i independent i
seguint els criteris establits per a cada cas.
5.6. Els qui actuen com a vocals en les proves d'accés hauran d'estar
en possessió de la titulació següent:5.7. En la primera part de les proves, també podran exercir la funció
d'avaluadors els membres del Tribunal que acrediten el títol de Llicenciat
en Ciències de l'Activitat Física i de l'Esport o qualsevol altra
que haja sigut declarada equivalent o homologada amb ella.
5.8. ?La seu del tribunal estarà en les dependències de l'IFPS núm.
2 de Cheste.
5.9. - Els membres del Tribunal estaran subjectes a les causes
d'abstenció i recusació que indiquen els articles 28 i 29 de la Llei
30/1992, de 26 de novembre, de Règim Jurídic de les Administracions
Públiques i del Procediment Administratiu Comú.
PROVES D'ACCÉS Proves d'accés a les ensenyances de Tècnics Esportius en Futbol. Proves d'accés a les ensenyances de Tècnics Esportius en Futbol Sala. \* PRUEBAS DE ACCESO · Pruebas de acceso a las enseñanzas de Técnicos Deportivos en Fútbol · Pruebas de acceso a las enseñanzas de Técnicos Deportivos en Fútbol
Base 6. Desenrotllament de les proves
Tots els aspirants hauran d'acreditar la seua personalitat amb el
document nacional d'identitat o un altre document oficial identificatiu.
Durant la realització de les proves, els membres del Tribunal vetlaran
perquè tots els participants complisquen degudament les condicions
assenyalades per al recorregut, i podran desqualificar, i per tant no
deixar concloure la prova, a aquells participants que cometeren alguna
irregularitat amb intenció d'engany.
Els aspirants tindran una sola oportunitat per a efectuar cada exercici,
i actuaran de forma individual, seguint l'orde de participació que
establirà el Tribunal.
El Tribunal publicarà, el dia 12 de febrer de 2007 per a coneixement
dels aspirants, els itineraris, els temps de referència i l'orde de
participació. Esta informació es farà pública en els taulers d'informació
de l'IFPS núm. 2 de Cheste, de la Federació de Futbol de la
Comunitat Valenciana i de les tres direccions territorials de Cultura,
Educació i Esport.
Primera part. Comuna per a les dos especialitats.
- Objectiu. Valoració de la condició física.
- Contingut:
a) Velocitat de translació. Recórrer una distància de 50 metres, en
terreny pla, de paviment regular i de traçat recte, en un temps inferior
a 8 segons els hòmens, i a 8,5 segons les dones.
b) Resistència orgànica. Recórrer una distància de 2.000 metres en
terreny llis, pla, de paviment regular, en un temps inferior a 10 minuts
els hòmens, i a 12 minuts les dones.
c) Potència dels principals músculs extensors de les extremitats
inferiors. Realitzar un "salt vertical" d'almenys 45 cm els hòmens, i
35 cm les dones.
d) Flexibilitat global del tronc i extremitats inferiors. descalç i amb
els peus situats sobre un flexòmetre, flexionar el cos cap avant, sense
impuls i portar els braços simultàniament tan arrere com siga possible,
passant-los entre les cames, per a aconseguir almenys 30 cm els
hòmens, i 35 cm les dones.
e) Potència muscular general i les seues condicions d'aplicació
en les palanques òssies. de peu i parat; amb les dos mans, llançar cap
avant un baló medicinal, per a aconseguir una distància superior a 6
metres. El pes del baló medicinal serà de 5 kg per als hòmens i de 3 kg
per a les dones.
- Avaluació. Es considerarà superada la primera part de la prova
quan l'aspirant l'haja completat en la seua totalitat i en les condicions
establides per a cada cas.
Segona part, específica per a l'accés a les ensenyances de futbol.
- Objectiu. Valorar les destreses específiques.
- Contingut. L'aspirant haurà de completar un circuit tècnic que es
realitzarà en un camp de futbol de mesures reglamentàries, utilitzant
balons reglamentaris de l'especialitat i que inclourà, seguint el mateix
orde, els exercicis que s'indiquen en este apartat. Els exercicis s'efectuaran
o iniciaran, segons el cas, en el lloc que s'especifica en el gràfic
(1):
a) Una passada llarga.
b) "Conducció del baló" amb el peu, en carrera en línia recta.
c) "Conducció del baló" amb el peu, en carrera en zig'zag salvant
4 obstacles separats 2 m un d'un altre.
d) Efectuar tir a porteria des de fora de l'àrea.
e) Arreplegar el baló del fons de la porteria i realitzar una "conducció
elevada del baló" (habilitat dinàmica) fins al vèrtex de l'àrea.
f) Realitzar un tir de precisió a una porteria xicoteta (2 m X 1 m),
situada sobre la línia de banda.
g) Efectuar el "control del baló" que passa un company, per a realitzar
una "paret" (1-2) seguida d'una "conducció del baló" amb el
peu, amb canvi de direcció.
h) Impulsar el baló per A passar-lo per davall d'una tanca de 50
cm d'altura i botar sobre ella. A continuació i sense detindre's, impulsar
amb el peu el baló per A passar-lo per damunt d'una altra tanca de
50 cm d'altura distanciada 5 m de l'anterior, i passar per davall d'ella.
i) Tres llançaments a porta des de fora de l'àrea.
- Avaluació.
a) Cada avaluador valorarà el conjunt dels exercicis d'1 a 10
punts.
b) L'avaluació final d'esta segona part de les proves s'obtindrà
fent la mitjana de les valoracions aportades pels avaluadors i es considerarà
superada quan la mitjana obtinguda siga igual o superior a 5
punts i el temps emprat no siga superior a 3 minuts.
Segona part, específica per a l'accés a les ensenyances de futbol
sala.
- Objectiu. Valorar el nivell d'execució de les habilitats tècniques
fonamentals del futbol sala.
- Contingut. L'aspirant haurà de completar un circuit tècnic que
es realitzarà en un camp de futbol sala de mesures reglamentàries, utilitzant
balons reglamentaris de l'especialitat i que inclourà, seguint el
mateix orde, els exercicis que s'indiquen en este apartat i que s'efectuaran
o iniciaran, segons el cas, en el lloc que s'especifica en el gràfic
(2):
a) Una passada.
b) "Conducció del baló" amb el peu, en carrera en línia recta..
c) "Conducció del baló" amb el peu, en carrera en zig'zag salvant
4 obstacles separats 2 m un d'un altre.
d) Efectuar un tir a porteria des de fora de l'àrea.
e) Arreplegar el baló del fons de la porteria i realitzar una "conducció
elevada del baló" (habilitat dinàmica) fins fora de l'àrea.
f) Realitzar un tir de precisió a una porteria xicoteta (2 m X 1 m),
situada sobre la línia de banda.
g) Efectuar el "control del baló" que passa un company, per a realitzar
una "paret" (1-2) seguida d'una "conducció del baló" amb el
peu, amb canvi de direcció.
h) Impulsar el baló per A passar-lo per davall d'una tanca de 50
cm d'altura i botar sobre ella. A continuació i sense detindre's, impulsar
amb el peu el baló per a passar-lo per damunt d'una altra tanca de
50 cm d'altura distanciada 5 m de l'anterior, i passar per davall d'ella.
i) Tres llançaments a porta des de fora de l'àrea.
- Avaluació.
a) Cada avaluador valorarà el conjunt dels exercicis d'1 a 10
punts.
b) L'avaluació final d'esta segona part s'obtindrà fent la mitjana
de les valoracions aportades pels avaluadors i es considerarà superada
quan la mitjana obtinguda siga igual o superior a 5 punts i el temps
emprat no siga superior a 3 minuts.Base 7. Avaluació final.
7.1. En la prova de caràcter específic d'accés només es concedirà
la qualificació d'"apte" o "no apte". Per a aconseguir la qualificació
d'apte els aspirants hauran de superar les dos parts que les componen.
La superació de la primera part de les proves exigirà al seu torn superar
tots els exercicis que la conformen. La superació de la segona part
de la prova exigirà haver superat l'exercici que la conforma.
7.2.La superació de la prova de caràcter específic tindrà efectes en
tot l'àmbit de l'Estat i tindrà una vigència de díhuit mesos comptats a
partir de la data de terminació d'aquella.
7.3.El tribunal estendrà el corresponent certificat acreditatiu
segons models adjunts com a ANNEX I-C I ANNEX I-D
Base 8. Procediment de reclamació
Els resultats seran publicats el dia 26 de febrer de 2007 en els taulers
d'informació de l'IFPS núm. 2 de Cheste, de la Federació de Futbol
de la Comunitat Valenciana i de les tres direccions territorials de
Cultura, Educació i Esport.
Els aspirants podran presentar, sobre les qualificacions obtingudes,
les reclamacions que consideren oportunes. Per a això hauran de
seguir el procediment establit per la normativa que regula l'exercici
del dret de reclamació de qualificacions estimades incorrectes en els
nivells d'ensenyances no universitàries. A este efecte, el president del
Tribunal tindrà les competències que atribuïx als directors dels centres
educatius l'Orde de 23 de gener de 1990, de la Conselleria de Cultura,
Educació i Ciència (DOGV de 7 de febrer) i la Resolució de 23 de
gener de 1990, de la Direcció General d'Ordenació i Innovació Educativa
(DOGV de 7 de febrer).
El president del Tribunal remetrà A la Direcció Territorial de Cultura,
Educació i Esport de València un informe sobre les reclamacions
presentades, així com del seu resultat i de les observacions que pogueren
ser rellevants per a futures actuacions.
Base 9. Custòdia i arxiu de documents
Les actes, segons els models de l'ANNEX I-E i de l'ANNEX I-F,
seran arxivades i custodiades per l'IFPS núm. 2 de Cheste.
ANNEX II
CALENDARI I PROCEDIMENT PER A L'ADMISSIÓ DE
SOL·LICITUDS I MATRICULACIÓ PER A CURSAR, EN L'IFPS NÚMERO
2 DE CHESTE, LES ENSENYANCES DE GRAU MITJÀ DE FUTBOL
O DE FUTBOL SALA
1. Sol·licitants que han cursat l'any 2006 les corresponents ensenyances
del primer o segon nivell en l'IFPS núm. 2 de Cheste.
1.1.Termini de formalització de matricula:
1.1.1. L'alumnat que haja superat totes les ensenyances del corresponent
primer nivell, haurà de formalitzar la matricula en el corresponent
segon nivell, entre els dies 15 i 19 de gener de 2007.
1.1.2. L'alumnat que no haja superat totes les ensenyances del corresponent
primer o segon nivell, haurà de formalitzar la matricula dels
mòdul/s o bloc pendent/s del corresponent nivell, entre els dies 15 i 19
de gener de 2007.
S'entendrà que els alumnes renuncien al lloc escolar assignat si no
formalitzen la matrícula dins del termini indicat i passaran a considerar-
se com a vacants les places en principi assignades.
En el moment de la matriculació, el sol·licitant haurà d'abonar les
taxes i els preus públics establits en la legislació vigent
2. Nous sol·licitants
2. 1. Termini d'admissió de sol·licituds.
2.1.1. Per a cursar les ensenyances del segon nivell del títol de
grau mitjà de Futbol o del de títol de grau mitjà de Futbol Sala, del 16
al 24 de gener de 2007, els dos inclosos.
2.1.2. Per a cursar les ensenyances del primer nivell del títol de
grau mitjà de Futbol o del de títol de grau mitjà de Futbol Sala, del 27
de febrer al 2 de març de 2007, els dos inclosos.
3. Documentació.
3.1 . Per a cursar les ensenyances del segon nivell del títol de
grau mitjà de Futbol i del de títol de grau mitjà de Futbol Sala, els sollicitants
hauran de presentar, en l'IFPS núm. 2 de Cheste, la sol·licitud
que figura com annex II-A a la present Resolució, junt amb:
- Fotocòpia compulsada del document nacional d'identitat.
- Dos fotografies del tipus carnet.
- Fotocòpia compulsada del títol de graduat en Educació Secundària
o equivalent acadèmic o certificat d'haver superat la prova de
maduresa substitutiva per a les ensenyances esportives de règim especial.
- Certificat acadèmic de superació del corresponent primer nivell.
3.2. Per a cursar les ensenyances del primer nivell del títol de grau
mitjà de Futbol o del títol de grau mitjà de Futbol Sala, els sol·licitants
hauran de presentar, en l'IFPS núm. 2 de Cheste, la sol·licitud que
figura com annex II-B a la present Resolució, junt amb:
Fotocòpia compulsada del document nacional d'identitat.
Dos fotografies del tipus carnet
Fotocòpia compulsada del títol de Graduat en Educació Secundària
o equivalent acadèmic o certificat d'haver superat la prova de maduresa
substitutiva per a les ensenyances esportives de règim especial
Certificat de superació de la prova específica d'accés al primer
nivell o de l'exempció.
Els sol·licitants que hagen superat la corresponent prova de caràcter
específic d'accés al primer nivell, de la convocatòria establida en
l'apartat primer de la present Resolució, només hauran de presentar la
sol·licitud que figura com annex II-B a la present Resolució, per disposar
de la documentació sol·licitada l'IFPS núm. 2 de Cheste, que els
ha sigut requerida en el moment oportú, junt amb la sol·licitud d'inscripció
a la mencionada prova de caràcter específic.
4. Criteris d'admissió.
4.1. En el cas que el nombre de les sol·licituds d'admissió siga
superior al nombre de places oferides, caldia aplicar els següents criteris
prioritaris:
- 1.Els sol·licitants que hagen superat la prova de caràcter específic
d'accés en la convocatòria regulada en l'annex I d'esta resolució,
ordenats per la qualificació obtinguda en la segona part de la prova.
- 2. A continuació els sol·licitants que hagen superat la prova de
caràcter específic d'accés, amb validesa vigent, en convocatòries anteriorment
realitzades a la Comunitat Valenciana.
- 3. Finalment, els sol·licitants que hagen superat la corresponent
prova de caràcter específic d'accés, amb validesa vigent.
En cas d'empat, caldrà realitzar l'ordenació alfabètica pel primer
cognom dels sol·licitants, per a la qual cosa s'haurà de fer un sorteig
públic de dos lletres.
5. Òrgan competent.
5.1. El Consell Escolar de l'IFPS núm. 2 de Cheste és l'òrgan
competent per a decidir l'admissió dels sol·licitants i podrà demanarlos
la documentació que estime necessària per a la justificació de les
situacions i circumstàncies al·legades.
5.2. Respecte al procés d'admissió el Consell Escolar haurà de:
a) Fer públiques en el tauler d'informació de l'IFPS núm. 2 de
Cheste i remetre a la Federació de Futbol de la Comunitat Valenciana
i a les tres direccions territorials de Cultura, Educació i Esport, perquè
les exposen en els seus taulers d'informació, les llistes dels sol·licitants
admesos i no admesos a cursar les ensenyances del:
- Segon nivell del títol de grau mitjà de Futbol i del de títol de
grau mitjà de Futbol Sala, classificats i ordenats en funció dels criteris
d'admissió establits en la present Resolució, el dia 26 de gener de
2007.
- Primer nivell del títol de grau mitjà de Futbol i del de títol de
grau mitjà de Futbol Sala, classificats i ordenats en funció dels criteris
d'admissió establits en la present Resolució, el dia 6 de març de 2007
Les dites llestes, tindran caràcter provisional i podran ser objecte
de reclamació davant del propi Consell Escolar en el termini de tres
dies hàbils, des de la seua publicació. Transcorregut este termini, les
llistes definitives hauran de ser exposades en els mateixos taulers que
ho han sigut les llistes provisionals en el termini màxim de 48 hores.
b) Resoldre les reclamacions presentades.
6. Reserva de places.
L'IFPS núm. 2 de Cheste haurà de reservar el 3% de les places,
que s'oferisquen de cada nivell i modalitat d'ensenyança esportiva, per
a les persones que reunint els requisits d'accés, acrediten algun grau
de discapacitat física i provinguen d'haver superat les proves d'accés
adaptades a persones amb discapacitat, a qui es referix la base.3 de
l'annex I de la present Resolució.
7. Matriculació.
7.1. La matriculació dels nous sol·licitants admesos per a cursar
les ensenyances del:
- Segon nivell del títol de grau mitjà de Futbol i del de títol de
grau mitjà de Futbol Sala, es realitzarà els dies 2 al 7 de febrer de
2007.
- Primer nivell del títol de grau mitjà de Futbol i del de títol de
grau mitjà de Futbol Sala, es realitzarà els dies 20 al 23 de març de
2007, els dos inclosos.
7.2. Si finalitzat el període de matrícula establit en el punt anterior
no s'haguera formalitzat esta, decau el dret a la plaça obtinguda
7.3. En el moment de la matriculació, el sol·licitant haurà d'abonar
les taxes i els preus públics establits en la legislació vigent.
ANNEX III
CALENDARI I PROCEDIMENT PER A L'ADMISSIÓ DE
SOL·LICITUDS I MATRICULACIÓ PER A CURSAR, EN L'IFPS NÚMERO
2 DE CHESTE, LES ENSENYANCES DE GRAU SUPERIOR DE FUTBOL
1. Termini d'admissió de sol·licituds
Per a cursar les ensenyances de grau superior, del títol de Tècnic
Esportiu Superior en Futbol, del 16 al 24 de gener de 2007, els dos
inclosos.
2. Documentació
Els sol·licitants hauran de presentar, en l'IFPS núm. 2 de Cheste,
la sol·licitud que figura com annex II-C a la present Resolució, junt
amb:
- Fotocòpia compulsada del document nacional d'identitat.
- Dos fotografies del tipus carnet.
- Fotocòpia compulsada del títol de Batxiller o equivalent a efectes
acadèmics o certificat d'haver superat la prova de maduresa substitutiva
per a les ensenyances esportives de grau superior de règim especial.
- Certificat acadèmic de superació de les ensenyances de grau
mitjà del títol de Tècnic Esportiu en Futbol.
- Certificat expedit per la Federació de Futbol competent, en cada
cas, que acredite el requisit esportiu d'accés a les ensenyances de Tècnic
Esportiu Superior en Futbol, que s'establix en l'annex I de l'Orde
ECD/2023/2002, de 30 de juliol (BOE del 8 d'agost), o en el seu lloc
certificació individual expedida pel Consell Superior d'Esports que
acredite ser esportista d'alt nivell en l'especialitat esportiva de Futbol
o de la Secretaria Autonòmica d'Esport, que acredite figurar en la relació
d'esportista d'elit de la Comunitat Valenciana en l'especialitat de
Futbol o que estiga en condicions de figurar-hi, estenent-se este benefici
als cinc anys següents al de la pèrdua de la condició d'esportista
d'alt nivell, en els termes establits per l'article 10.2 del Reial Decret
1913/1997, de 19 de desembre.
3. Tribunal per a la valoració o exempció del requisit esportiu
d'accés a les ensenyances de Tècnic Esportiu Superior en Futbol
La valoració o exempció del requisit esportiu d'accés a les ensenyances
de Tècnic Esportiu Superior en Futbol serà realitzada per un
Tribunal nomenat pel director territorial de Cultura, Educació i Esport
de València.
Estarà compost per un president, un secretari i un avaluador, estos
dos últims seran preferentment membres de l'equip educatiu que
impartirà les ensenyances de grau superior. El president serà un inspector
d'Educació.
La seu del tribunal estarà en les dependències de l'IFPS núm. 2 de
Cheste.
La funció del president del Tribunal serà garantir que la valoració
del requisit esportiu d'accés es realitza conforme al que establix l'annex
I de l'Orde ECD/2023/2002, de 30 de juliol (BOE del 8 d'agost)
o que l'exempció es realitza conforme al que disposa l'article 10 del
Reial Decret 1913/1997, de 19 de desembre per als sol·licitants que
hagen acreditat en l'especialitat esportiva de Futbol, ser esportista d'alt
nivell o figurar o estar en condicions de figurar en la relació d'esportista
d'elit de la Comunitat Valenciana.
El secretari tindrà com a funció alçar acta de la valoració o exempció
del requisit esportiu d'accés dels sol·licitants.
La dita acta serà facilitada al Consell Escolar de l'IFPS núm. 2
abans del 26 de gener de 2007 i posteriorment arxivada i custodiada
per l'IFPS núm. 2 de Cheste.
4. Criteris d'admissió
En el cas que el nombre de les sol·licituds d'admissió siga superior
al nombre de places oferides, caldrà aplicar els següents criteris
prioritaris:
1. Els sol·licitants que acrediten, per mitjà de certificació de la
Secretaria Autonòmica d'Esport, figurar en la relació d'esportista
d'elit de la Comunitat Valenciana en l'especialitat de Futbol o que
estiga en condicions de figurar en ella, i hagen finalitzat i superat les
ensenyances de grau mitjà del títol de Tècnic Esportiu en Futbol, a la
Comunitat Valenciana, ordenats per la nota final expressada amb un
sol decimal (serà la que resulte d'obtindre la mitjana aritmètica simple
de les notes aconseguides en els mòduls dels blocs comuns, específic i
complementari, sense tindre en compte les qualificacions de les matèries
convalidades).
2. A continuació els sol·licitants que hagen finalitzat i superat les
ensenyances de grau mitjà del títol de Tècnic Esportiu en Futbol, a la
Comunitat Valenciana, ordenats per la nota final expressada amb un
sol decimal (serà la que resulte d'obtindre la mitjana aritmètica simple
de les notes aconseguides en els mòduls dels blocs comuns, específic i
complementari, sense tindre en compte les qualificacions de les matèries
convalidades).
3. A continuació els sol·licitants que acrediten, per mitjà de certificació
individual expedida pel Consell Superior d'Esports, ser esportista
d'alt nivell en l'especialitat esportiva de Futbol que hagen finalitzat
i superat les ensenyances de grau mitjà del títol de Tècnic Esportiu
en Futbol, ordenats per la nota final expressada amb un sol decimal
(serà la que resulte d'obtindre la mitjana aritmètica simple de les notes
aconseguides en els mòduls dels blocs comuns, específic i complementari,
sense tindre en compte les qualificacions de les matèries convalidades).
4. A continuació, els sol·licitants que hagen finalitzat i superat les
ensenyances de grau mitjà del títol de Tècnic Esportiu en Futbol, ordenats
per la nota final expressada amb un sol decimal (serà la que resulte
d'obtindre la mitjana aritmètica simple de les notes aconseguides en
els mòduls dels blocs comuns, específic i complementari, sense tindre
en compte les qualificacions de les matèries convalidades).
Per a resoldre les situacions d'empat que es produïsquen a l'aplicar
els criteris de prioritat, l'orde d'admissió s'establirà per l'ordenació
alfabètica del primer cognom dels sol·licitants, per a la qual cosa el
Consell Escolar de l'IFPS núm. 2 de Cheste, haurà de realitzar un sorteig
públic de dos lletres, fent prèviament públic en el tauler d'anuncis
de l'IFPS el dia, lloc i hora en què s'efectuarà el sorteig.
5. Òrgan competent
5.1. El Consell Escolar de l'IFPS núm. 2 de Cheste és l'òrgan
competent per a decidir l'admissió dels sol·licitants i podrà demanarporlos la documentació que estime necessària per a la justificació de les
situacions i circumstàncies al·legades.
5.2. Respecte al procés d'admissió el Consell Escolar haurà de:
a) Fer públiques en el tauler d'informació de l'IFPS núm. 2 de
Cheste i remetre a la Federació de Futbol de la Comunitat Valenciana
i a les tres direccions territorials de Cultura, Educació i Esport, perquè
les exposen en els seus taulers d'informació, les llistes dels sol·licitants
admesos i no admesos a cursar les ensenyances del títol de grau superior
de Futbol, classificats i ordenats en funció dels criteris d'admissió
establits en la present Resolució, el dia 26 de gener de 2007.
Les dites llestes, tindran caràcter provisional i podran ser objecte
de reclamació davant del propi Consell Escolar en el termini de tres
dies hàbils, des de la seua publicació. Transcorregut este termini, les
llistes definitives hauran de ser exposades en els mateixos taulers que
ho han sigut les llistes provisionals en el termini màxim de 48 hores.
b) Resoldre les reclamacions presentades.
6. Reserva de places.
L'IFPS núm. 2 de Cheste haurà de reservar el 3% de les places,
que s'oferisquen de cada Nivell i modalitat d'ensenyança esportiva,
per a les persones que reunixen els requisits d'accés, acrediten algun
grau de discapacitat física i provinguen d'haver superat les proves
d'accés adaptades persones amb discapacitat, a qui es referix la Base 3
de l'annex I de la present Resolució.
7. Matriculació.
7.1. La matriculació dels nous sol·licitants admesos per a cursar
les ensenyances del títol de grau superior de Futbol, haurà de realitzarse
els dies 2 al 7 de febrer de 2007
7.2. Si finalitzat el període de matrícula establit en el punt anterior
no s'haguera formalitzat esta, decau el dret a la plaça obtinguda
7.3. En el moment de la matriculació, el sol·licitant haurà d'abonar
les taxes i els preus públics establits en la legislació vigent.